Łukasz Szumowski

Łukasz Jan Szumowski (lahir 3 Jun 1972) ialah seorang pakar kardiologi Poland dan sejak 9 Januari 2018, Menteri Kesihatan negara itu. Beliau merupakan ahli untuk Sejm IX yang mewakili parlimen Płock (Nr. 16). Beliau dicalonkan dalam senarai parti Prawo i Sprawiedliwość.

Biografi
Beliau dilahirkan pada 3 Jun 1972 di Warsaw. Pada tahun 1997, beliau menamatkan pengajian di Universiti Perubatan Warsaw, lalu kemudian bekerja di Institut Kardiologi di osiedle (pekan) Warsaw Anin, di mana beliau menerima gelaran kedoktoran pada tahun 2002. Habilit pada 26 Januari 2010. Pada 2 Jun 2016 beliau menerima gelaran Profesor Sains Perubatan. Pada 24 November 2016, beliau menjadi setiausaha bawahan di Kementerian Sains dan Pengajian Tinggi, yang diarahkan oleh Jarosław Gowin pada masa itu. Beliau juga bertanggungjawab mewujudkan Institut Bioteknologi Perubatan. Pada 9 Januari 2018, beliau dilantik sebagai Menteri Kesihatan oleh Andrzej Duda atas cadangan Mateusz Morawiecki. Beliau menggantikan Konstanty Radziwiłł. Dalam pilihan raya parlimen Poland 2019, beliau memenangi kerusi parlimen untuk Sejm.  Szumowski ialah Menteri Kesihatan terkini semasa pandemik COVID-19 di Poland.

Penerbitan
Szumowski ialah pengarang banyak penerbitan perubatan, dan merupakan ketua penyunting "Heartbeat Journal".

Kehidupan peribadi
Beliau berkahwin dengan Anna serta mereka mempunyai 4 orang anak. Selepas pengajiannya, Łukasz Szumowski bersama isterinya bekerja selama sebulan di hospital Mother Teresa. Beliau ialah seorang Katolik dan ahli Sovereign Military Order of Malta.

Rujukan

Kelahiran 1972
Orang hidup
Pakar perubatan Poland
Ahli politik Poland
Orang dari Warsaw